Il-kumpanija tal-istampar Progress Press tal-Grupp Allied ressqet protest ġudizzjarju kontra l-eks Chief of Staff tal-eks Prim Ministru Joseph Muscat, Keith Schembri u żewġ diretturi maniġerjali tal-kumpanija tagħha biex tirkupra t-telf ta' $5 miljun. Schembri u sħabu jiffrodaw lil Progress Press b'miljuni ta' ewro fix-xiri ta' makkinarju Fi stqarrija Progress Press qalet li wara li skopriet li tilfet madwar $5 miljun f'xiri ta' makkinarju tal-istampar fl-2008, il-kumpanija qiegħda tressaq dan il-protest ġudizzjarju biex tirkupra dawn il-flus. Id-dettalji tal-ftehim li kien sar qegħdin joħorġu mill-proċeduri kriminali kontra Schembri u l-eks diretturi tal-kumpanija Allied. Il-Kumpanija Progress Press qalet li Keith Schembri, Adrian Hillman, Vincent Buhagiar, Malcolm Scerri, Alfio Schembri u Kasco Engineering daħħlu bejniethom total ta' $5 miljun minn ftehim ta' $13.5 miljun. Spjegat li dan il-ftehim kien approvat mill-bord tad-diretturi li kienu ppreżentati bl-offerti l-aktar li jgħoddu għalihom. Mill-proċeduri kriminali li għadhom għaddejjin kontra Schembri, Buhagiar, Scerri u Kasco Engineering, il-kumpanija qalet li minn dak li ħareġ hija sfat "vittma" ta' ftehim illeċitu li sar minn wara dahar id-diretturi ta' Progress Press u minnu bbenefikaw Keith Schembri u l-eks diretturi maniġerjali. Il-kumpanija temmet li hija qiegħda tfittex kumpens għal dan il-każ ta' korruzzjoni li kkawża ħsara lill-kumpanija Progress Press u Allied Newspapers li huwa l-pubblikaturi tat-times of Malta. Żiedu li huma qegħdin jistennew li ssir ġustizzja kontra dawk li wettqu dawn ir-reati. Filmat: Keith Schembri jingħata l-libertà proviżorja .td_uid_3_60a53f49eed25_rand.td-a-rec-img{text-align:left}.td_uid_3_60a53f49eed25_rand.td-a-rec-img img{margin:0 auto 0 0}